ปรากฏการณ์เฉลียง (2559)

✨  **คอนเสิร์ตเฉลียง**

**2529 • 2530 • 2531 • 2532 • 2537 • 2543 • 2550 • **2559** • 2566**

✨  **ปรากฏการณ์เฉลียง (2559)**

* **ชื่อคอนเสิร์ต :** *คอนเสิร์ต โตโยต้า พรีเซนต์ ปรากฏการณ์เฉลียง*
* **สถานที่จัด :** รอยัล พารากอน ฮอลล์ ศูนย์การค้าสยามพารากอน ชั้น 5
* **วันที่แสดง :** 17 - 18 กันยายน 2559 (3 รอบ)
* **ผู้สร้างสรรค์ :** บริษัท ครีเอท อินเทลลิเจ้นซ์ จำกัด
* **ผู้ควบคุมดนตรี :** โดม ทิวทอง

## **สมาชิกวงเฉลียง**

**นิติพงษ์ ห่อนาค****วัชระ ปานเอี่ยม****ภูษิต ไล้ทอง****เกียรติศักดิ์ เวทีวุฒาจารย์****ศุ บุญเลี้ยง****ฉัตรชัย ดุริยประณีต**
## **แขกรับเชิญ**

* **ฌานดนู-ญาณกร ไล้ทอง**
* **เพลงเอก-เพลงขวัญ ปานเอี่ยม**
* **ธรรมชาติ ดุริยประณีต**
* **เพียงออ ห่อนาค**
* **ยามา เวทีวุฒาจารย์**

## *เฉลียง แถลงข่าวโชว์เรียกน้ำย่อย ก่อนคอนเสิร์ต **ปรากฏการณ์เฉลียง***

**บัตรขายหมด ก่อนงานแถลงข่าว**

แถลงข่าวผ่านไปด้วยบรรยากาศอันแสนอบอุ่นสมการรอคอย สำหรับคอนเสิร์ต โตโยต้า พรีเซ็นต์ ปรากฏการณ์เฉลียง ณ สยามสมาคมในพระบรมราชูปถัมภ์ อโศก เรียกได้ว่าแค่งานแถลงข่าวก็สร้างรอยยิ้ม และเสียงหัวเราะ ตามแบบฉบับของเฉลียง ที่จัดโดย บริษัท ครีเอท อินเทลลิเจ้นซ์ จำกัด กับการกลับมารวมตัวกันอีกครั้งของ 6 ตัวโน้ตอารมณ์ดี ดี้- นิติพงษ์ ห่อนาค, เจี๊ยบ-วัชระ ปานเอี่ยม, แต๋ง-ภูษิต ไล้ทอง, จุ้ย-ศุ บุญเลี้ยง, เกี๊ยง-เกียรติศักดิ์ เวทีวุฒาจารย์ และนก-ฉัตรชัย ดุริยประณีต ที่เคยสร้างปรากฏการณ์ให้กับวงการเพลงไทย ในยุค 80 ด้วยแนวเพลงเนื้อหาสาระที่มีความคิดสร้างสรรค์ไม่เหมือนใคร มาร่วมพูดคุยเล่าถึงปรากฏการณ์ที่จะเกิดขึ้นในคอนเสิร์ตครั้งนี้

หลังจากห่างหายจากเวทีไป เป็นการรวมตัวอีกครั้งในรอบ 9 ปีจากครั้งล่าสุด แย้มถึงเพลงพิเศษให้ฟังกันบนเวที ที่นอกจากจะมีเพลงที่เคยสร้างความประทับใจ พร้อมโชว์ที่สนุกสนานในแบบเฉพาะตัวของเฉลียงแล้ว ความพิเศษของคอนเสิร์ตครั้งนี้ จิก-ประภาส ชลศรานนท์ และดี้-นิติพงษ์ ห่อนาค ยังได้แต่งเพลงใหม่สำหรับคอนเสิร์ตอีกด้วย และขอบคุณบรรดาแฟนเพลงตัวยงของเฉลียงถึง ปรากฏการณ์ครั้งสำคัญ ที่ทุบสถิติสร้างประวัติศาสตร์คอนเสิร์ตไทย จากการจำหน่ายบัตรกว่าหมื่นใบหมดในเวลาอันรวดเร็วเพียงไม่กี่ชั่วโมง ก่อนเปิดงานแถลงข่าวถึง 3 สัปดาห์

ถือว่ากระแสดีและแรงเกินคาด เพราะเพียงเปิดจำหน่ายบัตร **Early Bird ราคา 4,000 บาท ก็สร้างปรากฏการณ์ครั้งใหม่บัตรเต็มทั้ง 2 รอบการแสดงในเวลาเพียง 40 นาที** และพร้อมแล้วสำหรับบัตรทุกราคาที่จะเปิดจำหน่ายในวันเสาร์ที่ 18 มิถุนายน 2559

นอกจากนี้ยังเรียกน้ำย่อยด้วยโชว์มินิคอนเสิร์ตให้ได้ฟังกันถึง 3 เพลงฮิตด้วยกัน อย่าง อื่น ๆ อีกมากมาย, เที่ยวละไม, ไม่รักแต่คิดถึง สร้างบรรยากาศในงานแถลงข่าวให้ได้ร้องตามกัน พร้อมเปิดวีดิโอเพลงใหม่ เข้าใจว่าไม่เข้าใจ ให้ได้ชมเป็นครั้งแรกก่อนใคร ไม่ว่าสไตล์ดนตรีจะเปลี่ยนแปลงไปตามยุคสมัย แต่เนื้อหาที่อยู่ในเพลงของเฉลียง ก็ยังคงทันเหตุการณ์และเข้ากับยุคสมัยเสมอ ซึ่งเป็นหนึ่งในหลาย ๆ เหตุผลที่ทำให้พวกเขากลายเป็นตำนาน และยังครองใจแฟนคลับนักฟังเพลงเสมอมา

และในเดือนกันยายน 2559 เฉลียงทั้ง 6 ได้กลับมารวมกันอีกครั้งแบบครบทีมบนเวที รอยัล พารากอน ฮอลล์ เพื่อสร้าง ปรากฏการณ์เฉลียง ครั้งใหม่ถึง 2 รอบด้วยกัน และใครที่พลาดบัตรรอบปกติ เตรียมตัวให้พร้อมกับการเปิดการแสดงรอบการกุศล โดยทางสมาคมนิสิตเก่าคณะสถาปัตยกรรมศาสตร์จุฬาลงกรณ์มหาวิทยาลัยร่วมกับ Create Intelligence เปิดการแสดงรอบวันอาทิตย์ที่ 18 กันยายน 2559 เวลา 13:00 น. โดยนำบัตรส่วนหนึ่งเปิดขายให้กับเพื่อนที่สนใจรายได้สมทบทุนสร้างอาคารเรียนแห่งใหม่ ศูนย์เรียนรู้สิ่งแวดล้อมกายภาพสู่สังคม เนื่องในวาระครบรอบ 84 ปี คณะสถาปัตยกรรมศาสตร์และครบรอบ 100 ปี จุฬาลงกรณ์มหาวิทยาลัย

## ***ปรากฏการณ์เฉลียง** จัดเต็มสนุก - สุข - ซึ้ง สร้างปรากฏการณ์ดนตรีอารมณ์ดีแห่งทศวรรษ*

บริษัท ครีเอท อินเทลลิเจ้นซ์ จำกัด ร่วมสร้างประวัติศาสตร์คอนเสิร์ตไทยอีกครั้ง กับการจัดคอนเสิร์ตยิ่งใหญ่แห่งปี **“โตโยต้า พรีเซนต์ปรากฏการณ์เฉลียง”** ที่นำเอา 6 ตัวโน้ตอารมณ์ดี **ดี้- นิติพงษ์ ห่อนาค / เจี๊ยบ – วัชระ ปานเอี่ยม / แต๋ง – ภูษิต ไล้ทอง / จุ้ย – ศุ บุญเลี้ยง / เกี๊ยง – เกียรติศักดิ์ เวทีวุฒาจารย์ และ นก – ฉัตรชัย ดุริยประณีต** กลับมาขึ้นเวทีแบบครบทีมสร้างความสุขความประทับใจกันอีกครั้งในรอบ 9 ปี ณ รอยัล พารากอน ฮอลล์ สยามพารากอน ในวันที่ 17-18 กันยายน 2559

คอนเสิร์ตจัดเต็มด้วยความยาวกว่า 3 ชั่วโมงครึ่ง กับบทเพลงที่เคยสร้างความประทับใจในอดีตถูกนำมาร้อยเรียงชวนให้นึกถึงความหลังครั้งวันวานยังหวานอยู่ และหนนี้เฉลียงไม่ได้มากันแค่ 6 คน แต่ยังพาลูกไม้หล่นไม่ไกลต้นของสมาชิกแต่ละคนมาเป็นแขกรับเชิญในเพลง **เธอหมุนรอบฉัน ฉันหมุนรอบเธอ** พร้อมซีนเซอร์ไพรส์บนเวทีสมชื่อปรากฎการณ์ที่แฟน ๆ ได้เห็นเป็นครั้งแรกอีกมากมาย อาทิ การเล่นกีตาร์ครบวงพร้อมกันทั้ง 6 สมาชิกในเพลง **เที่ยวละไม** ที่ **แต๋ง – ภูษิต** ต้องหัดเล่นกีตาร์เป็นครั้งแรก เพื่อเพลงนี้ โดยเฉพาะ

หรือลีลาการเต้นในสไตล์วงบอยแบนด์ในเพลง **ถูกโฉลกเธอ** ที่กรี๊ดสนั่นกระชากวัยกันไปแบบย้อนยุค เพลง **ต้นชบากับคนตาบอด** ที่สร้างบรรยากาศเสียงดนตรีเซอร์ราวด์โอบร้องรอบผู้ฟังทุกคนเสมือนหลับตาฟังก็สัมผัสถึงความงดงามไพเราะไปตามความหมายของเพลง และ นิทานหิ่งห้อย จากการร้องเพลงสลับเล่านิทาน สไตล์หยิกแกมหยอก หยิบยกเหตุการณ์ปัจจุบันมาเล่าในสไตล์น่าฟังแบบเฉพาะตัว กว่า 20 นาที ไม่มีเบื่อ ของ **เจี๊ยบ วัชระ**

นอกจากนั้น **ดี้ – นิติพงษ์ ห่อนาค** ยังได้แต่งเพลงใหม่ **“เข้าใจว่าไม่เข้าใจ”** พร้อมเล่าที่มาการทำเพลงนี้แบบฮาน้ำตาไหล รวมถึงช่วงประกบคู่กันระหว่าง 2 เฉลียง **จุ้ย–นก** ในเพลงใหม่ **“คนแปลกหน้า”** และส่งท้ายด้วยสุดประทับใจด้วยเพลง **“ไม่นานนี้เอง”** จากปลายปากกาของ **จิก – ประภาส ชลศรานนท์** พร้อมภาพความผูกพันในอดีตของแต่ละสมาชิก จากวันแรกเริ่มจนถึงปัจจุบันสร้างความประทับใจให้แฟนๆกว่าหนึ่งหมื่นห้าพันคนที่เดินออกจากฮอลล์ด้วยรอยยิ้มเสียงหัวเราะ และคราบน้ำตาจางๆแห่งความอิ่มเอมไปด้วยความสุขคุ้มค่าสมการรอคอย

สำหรับแฟนเพลงที่อยากเก็บภาพความประทับใจ หรือพลาดโอกาสชมคอนเสิร์ตไป ยังสามารถ ย้อนชมและเก็บความทรงจำที่ประทับใจไม่รู้ลืม ของ **“ปรากฏการณ์เฉลียง”** ไว้ในรูปแบบของ DVD Box Set Limited Edition ที่คุ้มค่าน่าสะสม ซึ่งภายในเซ็ตประกอบไปด้วย ดีวีดีบันทึกการแสดงคอนเสิร์ต / หนังสือภาพบันทึกเรื่องราวตลอดการสร้าง **“ปรากฏการณ์เฉลียง”** และโปสการ์ดที่ระลึก พร้อม Run Number เฉพาะทุกกล่อง ซึ่ง Box Set นี้ จะผลิตตามจำนวนการสั่งซื้อ (Pre-order) เพื่อการสะสมเท่านั้น และจะไม่มีการผลิตดีวีดีในรูปแบบอื่นออกจำหน่ายในภายหลัง โดยเปิดรับสั่งจองสินค้าผ่านช่องทางออนไลน์

## **ลำดับการแสดง**

* [1]

* **1. Overture (ปรากฏการณ์ฝน, อื่นๆ อีกมากมาย, เอกเขนก, แบ-กบาล, ฝากเอาไว้)**
* **2. เรื่องราวบนแผ่นไม้**
* **3. เร่ขายฝัน**
* **4. รู้สึกสบายดี**
* **5. เอกเขนก**
* **6. อยากมีหมอน**
* **7. ใยแมงมุม**
* **8. โลกยังสวย**
* **9. ต้นชบากับคนตาบอด**
* **10. ถูกโฉลกเธอ**
* **11. กล้วยไข่**
* **12. เก็บใจ, เข้าใจ, ยังมี**
* **13. คนแปลกหน้า**
* **14. ถ้าโลกนี้มีเราเพียงสองคน**
* **15. เธอกับฉันกับคนอื่นๆ**
* **16. นายไข่เจียว**
* **17. เข้าใจว่าไม่เข้าใจ**
* **18. ไม่คิดถาม**
* **19. ง่ายๆ**
* **20. ฝากเอาไว้**
* **21. เธอหมุนรอบฉัน ฉันหมุนรอบเธอ**
* **22. แค่มี**
* **23. เที่ยวละไม**
* **24. นิทานหิ่งห้อย**
* **25. อื่นๆ อีกมากมาย**
* **26. ไม่รักแต่คิดถึง**
* **27. ไม่นานนี้เอง**
* **28. ไม่นานนี้เอง (Reprise)**

## **Media**

* Image Gallery 1
* Image Gallery 2
* Image Gallery 3
* DVD Box Set
* งานแถลงข่าว
* Videos
* Live

Teaser Chaliangปรากฏการณ์เฉลียง Official MV 2 mins.ปรากฏการณ์เฉลียง-Official- มุมน่ารัก ชวนยิ้ม จากทีมเฉลียงปรากฏการณ์เฉลียง-Official- เบื้องหลังทีมเฉลียงระหว่างรอถ่ายภาพปรากฏการณ์เฉลียง Interview1ปรากฏการณ์เฉลียง Interview 1 วัชระ ปานเอี่ยมปรากฏการณ์เฉลียง Interview 2 นิติพงษ์ ห่อนาคปรากฏการณ์เฉลียง Interview 3 ฉัตรชัย ดุริยประณีตปรากฏการณ์เฉลียง Interview 4 เกียรติศักดิ์ เวทีวุฒาจารย์ปรากฏการณ์เฉลียง Interview 5 ภูษิต ไล้ทองเรื่องเล่าเช้านี้ บุกห้องซ้อม 6 ตำนานวงเฉลียง ก่อนขึ้นคอนเสิร์ตใหญ่ 'ปรากฏการณ์เฉลี...LINEกนก ปรากฏการณ์เฉลียง 21 สิงหาคม 2559 FULLที่นี่หมอชิต - ตอน ปรากฎการณ์ (คิดถึง) เฉลียง - 28 ส.ค. 59 - FULL HDเรื่องเล่าเช้านี้ 6 ตำนาน 'วงเฉลียง' จัดคอนเสิร์ตใหญ่ ประทับใจแฟนเพลงวงเฉลียงรวมตัวอีกครั้งในคอนเสิร์ต"ปรากฎการณ์เฉลียง"-News- ปรากฏการณ์เฉลียง จัดเต็มสนุก - สุข - ซึ้ง

## **ดูเพิ่ม**

* **เฉลียง หลังปี พ.ศ. 2543**
* **เฉลียง Rare Item (2566)**

## **แหล่งข้อมูล / อ้างอิง**

* **Chaliangteam : Facebook**
* ***ปรากฏการณ์เฉลียง (2559)*** ทางเว็บไซต์ chaliangteam.com
* ***ปรากฏการณ์เฉลียง (2559)*** ทางเว็บไซต์ Thaiticket Major
* **เฉลียง : คุยเฟื่อง เรื่องดนตรี โดย...ตุลย์ จตุรภัทร (23 กรกฎาคม 2559)**
* **a day BULLETIN : สัมภาษณ์พิเศษ "เฉลียง"**
* **เฉลียง แถลงข่าวโชว์เรียกน้ำย่อย ก่อนคอนเสิร์ต ปรากฏการณ์เฉลียง**
* **"ปรากฏการณ์เฉลียง” กระแสดีและแรงเกินคาด!!**
* **‘ปรากฏการณ์เฉลียง’ เพิ่มรอบพร้อมเพลงใหม่**
* **ปรากฏการณ์เฉลียง จัดเต็มสนุก - สุข - ซึ้ง สร้างปรากฏการณ์ดนตรีอารมณ์ดีแห่งทศวรรษ**
* **ปรากฏการณ์เฉลียง 17 ก.ย. 59 Posted by: rasjc**
* **คอนเสิร์ต "ปรากฏการณ์เฉลียง" ปรากฏการณ์ความสุข ความทรงจำ ที่ไม่มีวันลืม**
* **ปรากฏการณ์ดนตรีอารมณ์ดี 'ปรากฏการณ์เฉลียง'** ทางเว็บไซต์ posttoday.com